
J e g y z ő k ö n y v

Készült: Halásztelek Város Önkormányzat Képviselő-testület 2013. január 29-én 17,15 órakor megtartott rendkívüli ülésén.

Az ülés helye:  Halásztelek Város Polgármesteri Hivatal

 (2314 Halásztelek, Posta köz 1.)  
Jelen vannak: Szentgyörgyi József polgármester, Szabó Tibor alpolgármester, Igaz László Tibor, Lengyel Izabella, Papp Kornél, Stefanik Zsolt, Tóth Endre Attila, Végváriné Nyíri Lídia képviselők 
Megjelent meghívottak: Baloghné dr. Nagy Edit jegyző, Orsós Éva adó- és pénzügyi irodavezető
Szentgyörgyi József köszönti a megjelenteket. Megnyitja a testületi ülést. Megállapítja, hogy a testület 8 fővel határozatképes, Erdődi Sándorné kimentését kérte. Megkérdezi, ki jelentkezik jegyzőkönyv hitelesítőnek. Megállapítja, hogy Stefanik Zsolt és Tóth Endre Attila jelentkezik. Kéri a testület tagjait, szavazzanak a jegyzőkönyv-hitelesítők személyéről. Megállapítja, hogy a testület egyhangúlag elfogadta a jegyzőkönyv-hitelesítőket. A mai rendkívüli ülésnek egy napirendi pontja van, melyhez kérdés, észrevétel nem lévén szavazásra bocsátja azt. 
Napirend 1. pontja:

Az Önkormányzat számlavezető pénzintézetének megválasztása

Előterjesztő: Szentgyörgyi József polgármester
Szentgyörgyi József kéri a pénzügyi bizottság elnökét, ismertesse a bizottság döntését.

Lengyel Izabella ismerteti, a bizottság 4 igen szavazattal javasolja a Képviselő-testületnek, hogy hatalmazza fel a Polgármestert, hogy az előterjesztésben szereplő ajánlatnak megfelelően a K&H Bank Zrt.-vel kössön szerződést 2013. március 1-jétől számlavezetésre.

Szentgyörgyi József kérdés, észrevétel nem lévén szavazásra bocsátja a határozati javaslatot.
7/2013.(I.29.) számú Képviselő-testületi határozat

Halásztelek Város Önkormányzatának Képviselő-testülete felhatalmazza a Polgármestert, hogy az előterjesztésben szereplő ajánlatnak megfelelően a K&H Bank Zrt.-vel kössön szerződést 2013. március 1-jétől számlavezetésre.
Határidő:
azonnal

Felelős:
Szentgyörgyi József polgármester

8 igen

0 nem

0 tartózkodás




e l f o g a d v a

Szentgyörgyi József megköszöni a testület munkáját, az ülést 17,30 órakor bezárja.
K.m.f.


Baloghné dr. Nagy Edit



Szentgyörgyi József



  jegyző




     polgármester
Jegyzőkönyv hiteléül:





        Stefanik Zsolt 

Tóth Endre Attila                          



                        képviselő                         képviselő

